Antarkties sutartis

Antarkties sutartis (angl. Antarctic Treaty) – tarptautinė sutartis, reguliuojanti pasaulio valstybių teises į Antarktidą, vienintelį žemyną be nuolatinių vietinių gyventojų.
Sutartis buvo pasirašyta 1959 m. gruodžio 1 d., o įsigalėjo po pusantrų metų – 1961 m. birželio 23 d.
Iki šiol sutartis buvo pasirašyta 50 valstybių.http://www.ats.aq/e/ats.htm  Vienintelė Baltijos šalis, pasirašiusi šią sutartį, yra Estija.
Pagal šią sutartį yra draudžiama Antarktidą naudoti bet kokiems kariniams tikslams, sutartyje žemynas įvardijamas kaip draustinis, atviras tik moksliniams tyrimams.
Ši sutartis tapo pirmuoju ginklų kontrolės susitarimu, įvestu Šaltojo karo metu.

Antarkties sutartis, kartu su kitais, vėliau priimtais nutarimais, sudaro Antarkties sutarčių sistemą (angl. Antarctic Treaty System (ATS)). Būstinė, vadinama Antarkties sutarčių sekretoriatu, nuo 2004 m. rugsėjo mėn. yra įsikūrusi Buenos Airėse, Argentinoje.

 Sutartis 
Antarkties sutartį sudaro keturiolika straipsnių, ribojančių valstybių veiklą Antarktidos žemyne ir teises į ją.
Sutartis buvo pasirašyta dvylikos valstybių 1959 m. gruodžio 1 d. Vašingtone, JAV, o tose valstybėse ji įsigaliojo 1961 m. birželio 23 d.http://polarconservation.org/education/plonearticle.2005-12-28.3597747204 
Pirmosios valstybės, pasirašiusios šį susitarimą, buvo Argentina, Australija, Belgija, Čilė, Prancūzija, Japonija, Naujoji Zelandija, Norvegija, Pietų Afrika, Tarybų Sąjunga, Jungtinė Karalystė ir JAV.

 Antarkties sutarties straipsniai 
 1 straipsnis. Antarktida gali būti būti naudojama tik taikiems tikslams; bet kokie kariniai veiksmai, pavyzdžiui, naujų ginklų bandymai, yra draudžiami, tačiau karinis personalas ar įranga gali būti naudojama moksliniams tyrimams ar kitiems nekariniams tikslams.
 2 straipsnis. Žemyno naudojimas moksliniams tyrimams galimas ir toliau.
 3 straipsnis. Bet kokia informacija, susijusi tyrinėjimais, mokslininkais, žemyno stebėjimais ir kitais duomenimis, neturi būti slepiama nuo kitų mokslinių stočių ar organizacijų.
 4 straipsnis. Sutartis draudžia bet kokius valstybių norus ar bandymus reikšti teritorinio suverenumo pretenzijas į regionus žemyne. Jokios naujos pretenzijos negali būti reiškiamos, kol galios sutartis.
 5 straipsnis. Branduolinių ginklų bandymai ar radioaktyvių atliekų saugojimas Antarktidoje yra draudžiami.
 6 straipsnis. Sutartis apima Antarktidos žemyną, visas jai priklausančias salas ir ją supančius vandenis, esančius į pietus nuo 60° pietų platumos.
 7 straipsnis. Pasirašiusios valstybės turi laisvą prieigą prie žemyno, bet kada gali atlikti įvairius stebėjimus, lankytis stotyse, naudoti ar apžiūrėti jose esančius įrenginius, transporto priemones, laivus, lėktuvus.
 8 straipsnis. Į stotis siunčiami dirbti mokslininkai ir pagalbinis personalas yra kiekvienos valstybės atskiras reikalas.
 9 straipsnis. Susitikimuose dalyvauja ir jie vyksta sutartį pasirašiusiose valstybėse.
 10 straipsnis. Visos sutartį pasirašiusios valstybės įsipareigoja sustabdyti bet kokią šalių veiklą, kuri prieštarauja sutarčiai.
 11 straipsnis. Visi ginčai turi būti išsprendžiami taikiai valstybių susitikimuose arba Tarptautinio Teisingumo Teisme.
 12 straipsnis. Antarkties sutartis gali būti keičiama ir taisoma bet kurio sutartį pasirašiusių valstybių susitikimo metu.
 13 straipsnis. Kiekviena valstybė turi patvirtinti šią sutartį atsižvelgiant į jos konstitucinius principus.
 14 straipsnis'. Sutartis, parašyta anglų, prancūzų, rusų ir ispanų kalbomis, yra deponuojama JAV archyvuose.

 Kiti susitarimai 

Kiti susitarimai, kurių yra apie 200, buvo priimti Antarkties sutartį pasirašiusių valstybių susitikimuose ir patvirtintos jų atitinkamų valdžios institucijų. Pagrindinės priimtos sutartys yra:
 Priemonės dėl Antarkties faunos ir floros išsaugojimo (sudaryta 1964 m., įsigaliojo 1982 m.)
 Konvencija dėl Antarkties ruonių apsaugos (1972 m.)
 Konvencija dėl Antarkties jūrų gyvųjų išteklių apsaugos (1980 m.)
 Konvencija dėl Antarkties mineralinių išteklių naudojimo reglamento (pasirašyta 1988 m., tačiau dar neįsigaliojusi)
 Aplinkos apsaugos protokolas (pasirašytas 1991 m. lapkričio 4 d., o galutinai įsigaliojo 1998 m. sausio 14 d.)

 Narių sąrašas 

 Valstybė-narė Prisijungė nuo sutarties įsigalėjimo Prisijungė vėliau kaip visavertė narė Prisijungė vėliau kaip valstybė-stebėtoja Turimų stočių skaičius   (pretenzija)*1961 m. birželio 23 d.6 nuolatinės, 7 vasarą  (pretenzija)1961 m. birželio 23 d.4 nuolatinės, 4 vasarą 1987 m. gegužės 25 d. 2006 m. gruodžio 27 d. 1960 m. liepos 26d. 1983 m. rugsėjo 12 d.1975 m. gegužės 16 d.1 nuolatinė 1998 m. gegužės 25 d.1978 m. rugsėjo 11 d.1 vasarą  (kaip  Čekoslovakija)1962 m. birželio 14 d.   (pretenzija)*1961 m. birželio 23 d.4 nuolatinės, 7 vasarą 1965 m. gegužės 20 d. 1990 m. lapkričio 19 d.1987 m. rugsėjo 15 d. 2001 m. gegužės 17 d. 1987 m. sausio 8 d. 1991 m. liepos 31 d. 1983 m. rugsėjo 12 d.1983 m. rugpjūčio 19 d.1 nuolatinė, 1 vasarą 1988 m. rugsėjo 21 d.1982 m. kovo 31 d.1 nuolatinė 1987 m. spalio 5 d.1981 m. kovo 18 d.1 nuolatinė 1960 m. rugpjūčio 5 d.1 nuolatinė, 3 vasarą   (pretenzija)*1960 m. gegužės 31 d.2 nuolatinės, 5 vasarą **1960 m. rugpjūčio 18 d.3 nuolatinės 1988 m. gegužės 4 d. 1985 m. spalio 7 d.1983 m. birželio 8 d.2 nuolatinės 1989 m. sausio 31 d. 1984 m. rugpjūčio 16 d. 1977 m. sausio 29 d.1961 m. birželio 23 d.1 nuolatinė 2011 m. spalio 31 d. 2008 gegužės 30 d.  (pretenzija)1960 m. lapkričio 1 d.1 nuolatinė, 1 vasarą 1990 m. lapkričio 19 d.1967 m. kovo 30 d.  (pretenzija)1960 m. rugpjūčio 24 d1 nuolatinė 2012 m. kovo 1 d. 1981 m. kovo 16 d. 1989 m. spalio 9 d.1981 m. balandžio 10 d. 1960 m. birželio 21 d.1 nuolatinė 1989 m. spalio 9 d.1986 m. lapkričio 28 d.1 nuolatinė 2010 m. sausio 29 d.   (pretenzija)1960 m. rugsėjo 16 d.1 nuolatinė 1971 m. rugsėjo 15 d.  (kaip  Tarybų Sąjunga)**1960 m. lapkričio 2 d.6 nuolatinės, 3 vasarą  (kaip  Čekoslovakija)1962 m. birželio 14 d. 1989 m. spalio 9 d.1984 m. gegužė 15 d.1 nuolatinė 1987 m. sausio 21 d. 1988 m. rugsėjo 21 d.1984 m. kovo 24 d.2 vasarą 1990 m. lapkričio 15 d. 1996 m. sausio 25 d. 2004 m. gegužės 27 d.1992 m. spalio 28 d.1 nuolatinė 1985 m. spalio 7 d.1980 m. sausio 11 d.1 nuolatinė 1999 m. gegužės 24 d. 1984 m. sausio 27 d.    VDR1981 m. kovo 3 d.  1987 m. spalio 5 d.1979 m. vasario 5 d.  1974 m. lapkričio 19 d.1 nuolatinė, 1 vasarą
* Pretenzijų teritorijos sutampa.
** Pasiliko teisę reikalauti teritorijų.

 Susitikimai 

Kasmetiniuose susitikimuose-forumuose yra sprendžiami įvairūs tarptautiniai Antarktidos regiono administraciniai bei valdymo klausimai.
Nuo 1961 m. iki 1994 m. Antarkties sutarčių konsultaciniai susitikimai (angl. The Antarctic Treaty Consultative Meeting (ATCM)) vykdavo kartą per dvejus metus, tačiau 1994 m. susitikimai pradėti organizuoti kasmet.http://www.ats.aq/e/ats_meetings_atcm.htm 
Jie vyksta sutartį pasirašiusiose valstybėse, o kurioje šalyje vyks susitikimas yra nustatoma abėcėlės tvarka pagal valstybių pavadinimus anglų kalba.
Tik 28 iš 50 sutartį pasirašiusių valstybių gali priimti sprendimus, o kitos 22 valstybės yra tik stebėtojos, t. y. turi teisę dalyvauti, bet neturi jokio lemiamo balso.
Balsą kasmetiniuose susitikimuose turi pirmosios sutartį pasirašiusios valstybės (12 valstybių) bei dar 16 šalių, kurios yra pareiškusios susidomėjimą, t. y. tiesiogiai susijusios su Antarktida, jos tyrinėjimu ir kita svarbia moksline veikla šiame žemyne.http://www.ats.aq/devAS/ats_parties.aspx?lang=e 

 Antarkties sutarčių sekretoriatas 
2004 m. rugsėjo mėn. vieno iš Antarkties sutarties pasirašiusių valstybių susitikimo metu buvo įkurtas Antarkties sutarčių sekretoriatas (angl. Antarctic Treaty Secretariat). Sekretoriatas įsikūrė Buenos Airėse, Argentinoje. Janas Huberis (Nyderlandai) tapo pirmuoju sekretoriato vadovu ir šioje pozicijoje išbuvo penkerius metus iki 2009 m. rugpjūčio 31 d. Manfredas Reinke (Vokietija) pakeitė jį 2009 m. rugsėjo 1 d. ir vadovu buvo paskirtas ketverių metų laikotarpiui.
Veikla, kuria užsiima Antarkties sutarčių sekretoriatas, galima suskirstyti į keletą sričių:
 Kasmetinių Antarkties sutarties konsultacinių susitikimų (angl. The Antarctic Treaty Consultative Meeting (ATCM)) ir Aplinkos apsaugos komiteto (angl. Committee for Environmental Protection (CEP)'') susirinkimų rengimas ir organizavimas;
 Palengvinti tam tikros informacijos mainus tarp sutartį pasirašiusių šalių, kas yra reikalaujama Aplinkos apsaugos protokole;
 Rinkti, saugoti, organizuoti ir skelbti dokumentus, susijusius su Antarkties sutarčių sistema;
 Tiekti ir paskleisti viešąją informaciją, susijusią su Antarkties sutarčių sistema bei pačia Antarktida.

 Taip pat skaitykite 
 Antarktida
 Antarktidos istorija
 Antarktidos ekonomika
 Teritorinės pretenzijos Antarktidoje

 Šaltiniai 

 Nuorodos 
 Oficialus Antarkties sutarties puslapis
 Nesutrumpinta Antarkties sutarties versija anglų kalba 
 Visas Antarkties sutarties susitikimų sąrašas 
 Antarkties sutarties simbolis 

Kategorija:Antarktida
Kategorija:Tarptautinės sutartys